หุ้น Rare Earth พุ่ง 60% !! หลัง "สี จิ้น ผิง" อาจขู่กลับ "โดนัลด์ ทรัมป์" - FINNOMENA
จากข่าวสงครามการค้าจีน-สหรัฐฯ ที่กำลังร้อนระอุอยู่ในขณะนี้ เรามาเรียบเรียงกันไวๆ อีกครั้ง ว่าขณะนี้สถานการณ์ที่ผ่านมาจนถึงล่าสุดเป็นอย่างไรแล้ว!!!
22 พ.ค. 2562

จากข่าวสงครามการค้าจีน-สหรัฐฯ ที่กำลังร้อนระอุอยู่ในขณะนี้ เรามาเรียบเรียงกันไวๆ อีกครั้ง ว่าขณะนี้สถานการณ์ที่ผ่านมาจนถึงล่าสุดเป็นอย่างไรแล้ว!!!
เริ่มจากเมื่อวันที่ 20 พ.ค. 62 Huawei ถูกแบนจากบริษัทผู้ผลิตชิปในอเมริกา ไม่ว่าจะเป็น Intel, Qualcomm, Xilinx ทำให้ Huawei อาจมีปัญหาขาดชิ้นส่วนสำคัญในการผลิตมือถือ
จากนั้นในวันเดียวกัน มีข่าวออกมาว่า Xi Jinping อาจตอบโต้อเมริกาด้วยการหยุดส่งออกแร่สำคัญที่ใช้ในการผลิตชิปและสินค้าเทคโนโลยีต่างๆ
ซึ่งทาง Xi Jinping ได้มีไปเยี่ยมโรงงานผลิตแร่หายาก (Rare Earth) ที่ใช้ในการผลิต IC ชิป ซึ่งจีนเป็นผู้ผลิตรายใหญ่ของโลกโดยมีส่วนแบ่งการผลิตถึง 80% ของทั้งหมด
โดยแร่หายากหรือ Rare Earths คือ แร่ 17 ชนิดที่ใช้ในการผลิตชิ้นส่วนมือถือ ชิปคอมพิวเตอร์ อาวุธสงคราม รวมไปถึงสินค้าเทคโนโลยีต่างๆ
ผลคือถ้า Xi Jinping ทำจริง อเมริกาอาจมีปัญหาขาดวัตถุดิบในการผลิตชิปส่งออกไปทั่วโลกเช่นกัน!!
พอข่าวการหยุดส่งออกแร่หายากกระจายออกไป ส่งผลให้หุ้นผู้ผลิต Rare Earth ในจีน JL Mag Rare-Earth Co Ltd พุ่ง 10% และ China Rare Earth พุ่งสูงถึง 60% แล้ว
เหตุการณ์จะไปลงเอยแบบไหน เราจะมารายงานสถานการณ์กันต่อไป กดติดตามเพจเราไว้ได้เลย!
รูป : ราคาหุ้น China Rare Earth ในปัจจุบัน
Source : https://www.bloomberg.com/news/articles/2019-05-20/xi-s-trip-to-rare-earths-plant-stokes-talk-of-trade-retaliation?fbclid=IwAR37KgCY9cEku-kebCgA3yZIPXIwvExadGH14n4OYvBZPe7sx9BGRq3nUoQ
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: